[{"text_idx": "#000006", "text": "Mae\u2019n cymryd cymuned (i gadw hud y Nadolig yn fyw)"}, {"text_idx": "#000008", "text": "Wythnos Elusennau Cymru yw ein hatgoffa\u0302d blynyddol i ddathlu ymdrechion mudiadau elusennol ledled Cymru. Mawr neu fach, newydd neu hen, ffurfiol neu anffurfiol \u2013 mae pob un ohonyn nhw\u2019n chwarae ro\u0302l bwysig yn ecosystem ein sector gwirfoddol, ond yn bwysicach na hynny, ym mywydau pobl. Wrth i ni agosa\u0301u at wyliau\u2019r Nadolig, hoffwn fanteisio ar y cyfle i daflu goleuni ar brosiect cymunedol gwych sy\u2019n dathlu 63 blynedd olynol o roi gwe\u0302n ar wynebau plant yn ne Cymru."}, {"text_idx": "#000009", "text": "Mae\u2019r Nadolig gerllaw, ac i\u2019r rheini ohonom a gafodd ein magu yn dathlu\u2019r gwyliau, mae\u2019n deffro emosiynau cryf. Mae\u2019r disgwyliad a\u2019r cyffro a ddaw yn sgil agor anrheg arbennig gan Sio\u0302n Corn yn atgof melys i lawer, ond ar yr un pryd, nid yw\u2019r gwyliau bob amser wedi bod yn achlysur hapus i eraill."}, {"text_idx": "#000010", "text": "Mae nod Ape\u0302l Nadolig Mr X yn syml: cadw hud y Nadolig yn fyw drwy roi atgof melys o\u2019r Nadolig i blant mewn perygl o beidio a\u0302 chael unrhyw beth gan Sio\u0302n Corn. Mae\u2019n ymgyrch fendigedig sy\u2019n caniata\u0301u i blant gadw eu synnwyr o ryfeddod, gwybod eu bod yr un mor haeddiannol a\u0302\u2019u cymheiriaid, a mwynhau anrheg arbennig wedi\u2019i dewis iddyn nhw a\u0302 llawer o ofal."}, {"text_idx": "#000011", "text": "Mae llawer o elusennau, mentrau cymdeithasol a busnesau ffantastig yn dosbarthu anrhegion i blant, yn enwedig yn ystod y Nadolig. Yr hyn sy\u2019n gwneud Ape\u0302l Nadolig Mr X yn arbennig yw\u2019r ffordd unigryw y mae wedi\u2019i rhedeg yn gyfan gwbl gan wirfoddolwyr anffurfiol ers mwy na 60 mlynedd."}, {"text_idx": "#000012", "text": "Dechreuodd y cwbl yn y 1950au gyda merch fach o\u2019r enw Francesca. Roedd Francesca yn byw mewn cartref plant, ond weithiau, byddai\u2019n mynd ar wibdeithiau gyda theulu lleol \u2013 teulu Mr X. Byddai Mr X bob amser yn gwneud yn siw\u0302r bod gan Francesca anrheg ar gyfer y Nadolig. Ond buan y sylweddolodd nad oedd llawer o blant yn y cartref yn cael unrhyw beth."}, {"text_idx": "#000017", "text": "Mae asiantaethau gofal plant yn rhoi rhestr o blant mewn angen i Ape\u0302l Nadolig Mr X\nMae Ape\u0302l Nadolig Mr X yn paru\u2019r plant ag unigolion a hoffai roi anrheg Nadolig\nCaiff yr anrhegion eu rhoi i Ape\u0302l Nadolig Mr X, ac yna eu pasio i\u2019r asiantaethau gofal plant a\u2019u derbyn gan bob plentyn ar ddydd Nadolig"}, {"text_idx": "#000021", "text": "Cefais fy nghyflwyno i Ape\u0302l Nadolig Mr X gan Goblyn cyfeillgar o\u2019r enw Karen. Mae Karen yn helpu i redeg cangen Caerdydd yr ape\u0302l ac yn gyfrifol am gasglu anrhegion i fwy na 300 o blant lleol eleni. Mae\u2019n treulio un i ddwy awr y diwrnod yn gwirfoddoli ar gyfer yr ape\u0302l ym mis Hydref, ond erbyn diwedd mis Tachwedd, mae\u2019n ymroi ei holl benwythnosau ac ychydig o oriau bob diwrnod gwaith i wneud yn siw\u0302r eu bod yn cyflawni eu holl dasgau."}, {"text_idx": "#000026", "text": "Mae pob unigolyn sydd wedi hyrwyddo Ape\u0302l Nadolig Mr X dros y blynyddoedd yn rym er da yn ei gymuned \u2013 boed honno\u2019n weithle, yn floc o fflatiau neu\u2019n grw\u0302p diddordeb. Dyma beth sy\u2019n cadw\u2019r anrhegion i ddod a chadw\u2019r cyrhaeddiad i ehangu."}, {"text_idx": "#000031", "text": "Yn anffodus, mae\u2019n rhy hwyr i gymryd rhan yn Ape\u0302l Nadolig Mr X eleni (mae angen i\u2019r holl anrhegion gael eu trosglwyddo cyn diwedd mis Tachwedd er mwyn sicrhau eu bod yn cael eu dosbarthu ar amser i\u2019r Nadolig). Ond gallwch chi osod nodyn i\u2019ch atgoffa i gysylltu ym mis Hydref 2023!"}]